 NA ALEX KALAMA  MTU mmoja amekamatwa Alhamisi katika operesheni inayoendelea kwenye msitu wa Shakahola ulioko katika Kaunti ya Kilifi. Kulingana na mshirikishi wa ukanda wa pwani Rhoda Onyancha ni kwamba mtu huyo amekamatwa na maafisa wa polisi wanaoendeleza operesheni katika shamba linalodaiwa kuwa la mhubiri tata Paul Mackenzie anayezuiliwa na polisi kwa tuhuma za kusababisha vifo vya watu 110. Aliyekamatwa amezuiliwa katika kituo cha polisi cha Malindi. Hata hivyo afisa huyo wa utawala amesema katika operesheni hiyo pia mwanamume mmoja ameokolewa akiwa bado angali hai na kukimbizwa katika hospitali kuu ya kaunti ndogo ya Malindi ili kupata matibabu ya dharura. “Kufikia leo Alhamisi idadi ya watu ambao wameokolewa katika msitu wa Shakahola imepanda na kufika 50 na wale ambao wamekamatwa katika operesheni hii inayoendelea kufikia hivi leo ni 25,” amesema Bi Onyancha. Aidha Bi Onyancha amedokeza kuwa maafisa wa usalama wanafanya kila wawezalo ili kuhakikisha kwamba wale ambao wako hai na bado wako msituni wanaokolewa wote. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  